༄༅། །སྲིད་པའི་བྱ་སྦལ་ཁྱུང་གསུམ་ལ་བརྟེན་པའི་མཚར་རྩིས་ལྡེབ་ཅིག་བཞུགས། ན་མོ་གུ་རུ་པ་ཊུ་སིདྡྷི་ཨཱ་རཱ་ག་ཡ། ཆགས་མེད་ཞབས་ཀྱི་ནག་རྩིས་ལས། །སྲིད་པའི་བྱ་སྦལ་ཁྱུང་གསུམ་རྩིས། །ལོ་ཡི་རྩ་བ་བཤད་པ་ནི། །གསེར་གྱི་རུས་
སྦལ་མགོ་བ་གཟའ། །མཇུག་ཀླུ་ས་བདག་སྦལ་བ་ཁྱུང་། །གཞོག་གཡས་སྲིན་པོ་གཡོན་རེ་འབྱམས། །བ་སྤུ་རིགས་དྲུག་ངོས་འཛིན་ལ། །ཤིང་འགྱུར་བཅུ་གཉིས་ཤིང་བྱི་ལྷ། །ཤིང་ལུག་ས་བདག་ཤིང་གླང་མི། །ལྷག་མ་དགུ་
ནི་སྲིན་པོའི་ལོ། །མོར་གྱུར་བཅུ་གཉིས་སྤྲེལ་བྱོལ་སོང་། །མེ་སྦྲུལ་ཡི་དྭགས་བྱ་དམྱལ་བ། །མེ་འབྲུག་ལྷ་མིན་ལྷག་བརྒྱད་གཟའ། །ལྕགས་འགྱུར་བཅུ་གཉིས་ལྕགས་སྟག་ལྷ། །ལྕགས་སྤྲེལ་ལྷ་མིན་བྱ་དམྱལ་བ། །ལྷག་མ་དགུ་
པོ་རེ་འབྱམས་ལོ། །ཆུ་གྱུར་བཅུ་གཉིས་བྱི་རྟ་དང་། །གླང་ལུག་ཁྱུང་ལ་ལྷག་བརྒྱད་ཀླུ། །ས་གྱུར་བཅུ་གཉིས་གླང་ལུག་དང་། །ཁྱི་འབྲུག་བཞི་པོ་སྦལ་པའི་ལོ། །ལྷག་མ་བརྒྱད་པོ་ས་བདག་ལོ། །ཁྱིམ་ཅིག་འོད་རྩ་གང་མང་
བ། །དེ་ཡི་འབྲས་བུ་སོ་སོར་འབྱུང་། །ཁྱུང་ལོ་མེད་ན་ཀླུ་ནད་ལྡང་། །ཁྱུང་རིགས་དབང་ཞུ་བྱ་ཁྱུང་སྒྲུབ། །རེ་འབྱམས་མེད་ལ་སྲིན་པོ་མང་། །དེ་ལ་ཡུལ་གྱི་འཕོ་འཆུག་མང་། །རྒྱལ་བའི་བཀའ་སྒྲོགས་རབ་གནས་བྱ། །ལྷ་མིན་
མང་ན་ནང་འཐབ་མང་། །དོན་ཀུན་འགྲུབ་པའི་འཁོར་ལོ་གདག །ལྷ་མང་བཞོལ་གྲིབ་མི་གཙང་འཛེམ། །ལྷ་གསོལ་གཟའ་ཡི་དུག་དབྱུང་བྱ། །ཡི་དྭགས་མང་ན་དབུལ་པོར་འགྱུར། །གཡང་འགུགས་བྱ་ཞིང་བསེ་རག་